b'\n_START_ARTICLE_\nJeleniavas\n_START_SECTION_\nIstorija\n_START_PARAGRAPH_\nNuo VIII a. pr. m. e. iki XIX a. \xc5\xa1ioje teritorijoje gyveno lietuviams artima balt\xc5\xb3 gentis \xe2\x80\x93 jotvingiai. Archeologiniai radiniai rodo, kad jotvingiai \xc5\xa1ioje vietov\xc4\x97je gyveno nuo VI a. pr. m. e.-VII a. pr. m. e., iki \xc5\xa1iandien yra i\xc5\xa1lik\xc4\x99 kurganas ir senovin\xc4\x97s gyvenviet\xc4\x97s liekanos. Nuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Kaimas jau buvo \xc5\xbeinomas 1760 m., o miesto teises d\xc4\x97ka Antano Tyzenhauzo gavo 1780 m. Tuo metu kaime buvo 17 valak\xc5\xb3. 1772 m. \xc4\xafkurta Jeleniavo \xc5\xa0v\xc4\x8d. J\xc4\x97zaus \xc5\xa0irdies parapija. 1786 m. kaime gyveno tik 25 \xc5\xa1eimos, o 1800 m. jau 471 gyventojai ir 64 namai. 1795 m. kaimas pateko \xc4\xaf Pr\xc5\xabsijos gautas ATR teritorijas. Gyventojai pagrinde vert\xc4\x97si \xc5\xbeem\xc4\x97s \xc5\xabkiu. Kaimo istorijoje nema\xc5\xbe\xc4\x85 vaidmen\xc4\xaf atliko P\xc5\xbeelomskio giria, kurioje gyvena elniai \xe2\x80\x93 kaimo herbo pagrindin\xc4\x97 puo\xc5\xa1mena. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. 1975-1998 m. priklaus\xc4\x97 Suvalk\xc5\xb3 vaivadijai.'